Public procurement notice: Contract Notice
Published: 2022-04-11
Buyer: Helsingin kaupungin sosiaali- ja terveystoimiala
Country: FI
Contract type: Services
Procedure: Open procedure
CPV classification: 85120000: Medical practice services
Submission deadline: 2022-05-10

Technical requirements: Hankinnan kohteena on Helsingin sosiaali- ja terveystoimialan sairaala-, kuntoutus ja hoivapalvelut (SKH) -palvelukokonaisuuden kotihoidon lääkärit -yksikön vastuulla olevat perusterveydenhuoltoon liittyvät lääkäripalvelut SKH:n pitkäaikaista asumispalvelua tarjoavissa seniorikeskuksissa ja palvelutaloissa.
Helsingin sosiaali- ja terveystoimialan sairaala-, kuntoutus ja hoivapalvelut (SKH) palvelukokonaisuuden kotihoidon lääkärit -yksikkö vastaa perusterveydenhuoltoon liittyvien lääkäripalveluiden järjestämisestä SKH:n pitkäaikaista asumispalvelua tarjoavissa seniorikeskuksissa ja palvelutaloissa. Lääkäripalvelut on tarkoitus tuottaa kokonaisuudessaan ostopalveluna. Hankinnan kohteena ovat yllä mainitut lääkäripalvelut, yksiköt on määritelty tarjouspyynnön liitteessä 3 Asumisyksiköt.
Tammikuussa 2022 hankinnan kohteena olevissa yksiköissä oli 1626 tehostetun palveluasumisen ja 466 laitoshoidon asukaspaikkaa.
Hankinnan kohteena olevissa yksiköissä asukkaiden ympärivuorokautisen hoivan tarve liittyy tavallisimmin muistisairauksien tai somaattisten pitkäaikaisten sairauksien aiheuttamiin toiminnanvajeisiin. Valtaosa asukkaista on vanhuksia. Osa yksiköistä tarjoaa hoitoa myös alle 65-vuotiaille, ja osa on suuntautunut psykogeriatristen potilaiden hoitoon. Ruotsinkielisille on omat hoitoyksiköt. Kaikilla näissä yksiköissä asuville on tehty ympärivuorokautista hoitoa koskeva hoitotasoratkaisu asiakasohjauksessa.
Hankittavat palvelut on kuvattu tarkemmin tarjouspyynnön liitteenä olevassa palvelukuvauksessa (liite 1).
Hankinnalla perustetaan puitejärjestely, johon valitaan kaksi (2) palveluntuottajaa. Palveluntuottajat asetetaan etusijajärjestykseen kokonaistaloudellisen edullisuuden perusteella, jossa hinnan painoarvo on 80% ja laadun 20%.
Puitejärjestelyn sisällä yksiköt jaetaan siten, että etusijajärjestyksessä ensimmäinen palveluntuottaja saa hoitaakseen 65% palvelun piirissä olevista asukkaista ja etusijajärjestyksessä toisena oleva 35% asukkaista.
Sopimuskauden aikana mahdollisesti perustettavien uusien yksiköiden lääkäripalvelut ohjataan valituille palveluntuottajille samassa etusijajärjestyksessä kuin tarjouspyynnössä määritellyt liitteen 3 mukaiset asumisyksiköt jaetaan puitesopimuskauden alussa. Uusien yksiköiden tarjoamisessa huomioidaan yksikkökoko ja asukasmäärä. Uudet yksiköt tarjotaan kahden suhteessa yhteen aloittaen tarjouskilpailun voittajasta. Palveluntuottajan tulee ottaa vastaan tarjotut yksiköt.
Mahdollisesti sopimuskauden aikana yksittäiseen yksikköön perustettavat uudet osastot tai ryhmäkodit ohjataan ensisijaisesti sille palveluntuottajalle, jonka vastuulla yksikkö on muutenkin. Yksikössä tapahtuvien osastojen tai ryhmäkotien uudelleenjärjestelyjen yhteydessä (yhdistäminen, jakaminen, muuttaminen jne.) vastuu lääkäripalveluiden tuottamisesta säilyy yksikköä hoitavalla palveluntuottajalla. Palvelunostaja voi harkintansa perusteella päättää näistä periaatteista poikkeavasta menettelystä.
Tarjouspyynnössä ja sen liitteenä olevissa asiakirjoissa ilmoitetut hankintamäärät perustuvat tammikuun 2022 tilanteeseen. Ilmoitetut määrät eivät sido hankintayksikköä mihinkään tilausmäärään, vaan palvelua hankitaan aina tarpeen mukaan.